Komission asetus (EY) N:o 2268/2003, annettu 22 päivänä joulukuuta 2003, kolmansista maista tulevien tiettyjen tuotteiden maahantuontia ja kauttakuljetusta koskevista Euroopan parlamentin ja neuvoston asetuksen (EY) N:o 1774/2002 mukaisista siirtymäkauden toimenpiteistä annetun asetuksen (EY) N:o 812/2003 voimassaolon jatkamisesta



Virallinen lehti nro L 336 , 23/12/2003 s. 0024 - 0024



Komission asetus (EY) N:o 2268/2003, annettu 22 päivänä joulukuuta 2003, kolmansista maista tulevien tiettyjen tuotteiden maahantuontia ja kauttakuljetusta koskevista Euroopan parlamentin ja neuvoston asetuksen (EY) N:o 1774/2002 mukaisista siirtymäkauden toimenpiteistä annetun asetuksen (EY) N:o 812/2003 voimassaolon jatkamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(1), sellaisena kuin se on muutettuna komission asetuksella (EY) N:o 808/2003(2), ja erityisesti sen 32 artiklan 1 kohdan, sekä katsoo seuraavaa: (1) Asetuksessa (EY) N:o 1774/2002 säädetään muihin kuin ihmisravinnoksi tarkoitettuihin eläimistä saataviin sivutuotteisiin sovellettavien yhteisön sääntöjen perinpohjaisesta tarkistamisesta ja otetaan käyttöön eräitä maahantuontiin ja kauttakuljetukseen sovellettavia tiukkoja vaatimuksia. (2) Komission asetuksessa (EY) N:o 812/2003(3) säädetään kolmansiin maihin 31 päivään joulukuuta 2003 saakka sovellettavista siirtymäkauden järjestelyistä, joiden mukaan yhtenäistettyjen tuotteiden aiemmat todistusmallit hyväksytään edelleen, jotta kolmansille maille voidaan antaa aikaa mukautua uusiin vaatimuksiin ja kaupankäynnin keskeytyminen voidaan välttää. Siirtymäkauden järjestelyt olivat tarpeen myös asetuksen 29 artiklan 7 kohdassa tarkoitettujen kansallisten todistusten säilyttämisen vuoksi odotettaessa asetuksen (EY) N:o 1774/2002 29 artiklan 6 kohdan täytäntöönpanoa sekä liitteissä VII ja VIII esitettyjen markkinoille saattamista ja maahantuontia koskevien sääntöjen ja liitteessä X esitettyjen terveystodistusten mallien saattamista ajan tasalle. (3) Kyseisten sääntöjen ajan tasalle saattamista ja uusien terveystodistusten malleja ollaan parhaillaan hyväksymässä; asetuksessa (EY) N:o 812/2003 säädettyä siirtymäkautta on kuitenkin jatkettava, jotta hyväksyntämenettelyt saadaan päätökseen ja kolmansille maille annetaan sen jälkeen aikaa mukautua uusiin terveystodistusten malleihin. (4) Asetusta (EY) N:o 812/2003 olisi näin ollen muutettava vastaavasti. (5) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Soveltamispäivämäärän muuttaminen 1. Korvataan asetuksen (EY) N:o 812/2003 1 artiklan 1 kohdassa ilmaisu "31 päivään joulukuuta 2003" ilmaisulla "30 päivään huhtikuuta 2004". 2. Korvataan asetuksen (EY) N:o 812/2003 2 artiklan toisessa virkkeessä ilmaisu "31 päivään joulukuuta 2003" ilmaisulla "30 päivään huhtikuuta 2004". 2 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 2003. Komission puolesta David Byrne Komission jäsen (1) EYVL L 273, 10.10.2002, s. 1. (2) EUVL L 117, 13.5.2003, s. 1. (3) EUVL L 117, 13.5.2003, s. 19.